ཅི་ཞིན་ཀི་ཡིས་བསྟན་དོན།ཨ་མེ་རི་ཁ་དང་ཀྲུང་གོའི་འབྲེལ་བ་དུས་སྐབས་གསར་བར་སྐྱོད་པའི་གནད་འགག་གི་སྐབས་སུ་ཡང་བསྐྱར་ཀྲུང་གོར་འཚམས་འདྲིར་འོང་ནས་ཀྲུའུ་ཞི་ཞི་ཅིན་ཕིང་དང་མཇལ་འཕྲད་བྱུང་བར་དགའ་སྤྲོ་ཆེན་པོ་སྐྱེས་ཡོད།འདས་ཟིན་པའི་ལོ་ངོ་བཅུ་ཕྲག་གི་ཁྲོད་དུ་བདག་གིས་ཀྲུང་གོར་འཚམས་འདྲི་གང་མང་བྱས་མྱོང་བ་དང་ཀྲུང་གོའི་འཕེལ་རྒྱས་མིག་མཐོང་ལག་ཟིན་ཡིན།དེང་སྐབས་ཀྱི་གནས་བབ་འོགཨ་མེ་རི་ཁ་དང་ཀྲུང་གོའི་མཉམ་ལས་ནི་འཛམ་གླིང་ཞི་བདེ་དང་དར་རྒྱས་ལ་ཆ་མཚོན་ན་ཤིན་ཏུ་གལ་ཆེན་པོ་ཡིན།ལས་དོན་དེའི་ཐད་ཀྲུང་གོས་འབད་བརྩོན་ལྷོད་མེད་བྱས་པར་བདག་གིས་ཚད་མཐོན་པོས་གདེང་འཇོག་བྱེད་ཀྱིན་ཡོད།ཨ་མེ་རི་ཁ་དང་ཀྲུང་གོའི་འབྲེལ་བ་འཕེལ་རྒྱས་སུ་གཏོང་བར་འཐབ་ཇུས་བསམ་ཕྱོགས་དང་མིག་རྒྱང་རིང་བོ་ལྡན་དགོས་པ་དང་ཨ་མེ་རི་ཁ་དང་ཀྲུང་གོ་ཕྱོགས་གཉིས་ཀྱིས་སྔར་ལས་ལྷག་པའི་སྒོ་ནས་ཕན་ཚུན་ལ་རྒྱུས་ལོན་དང་འཐབ་ཇུས་འབྲེལ་མཐུད་གཏིང་ཟབ་ཏུ་བཏང་ནས།རྒྱུན་ཆད་མེད་པར་ཐུན་མོང་གི་ཁེ་ཕན་རྒྱ་བསྐྱེད་དེ་འགལ་བ་སྣ་ཚོགས་འོས་འཚམ་གྱིས་ཐག་གཅོད་བྱ་དགོས་པ་དང་འཛམ་གླིང་ཡོངས་ལ་ཨ་མེ་རི་ཁ་དང་ཀྲུང་གོའི་ཐུན་མོང་གི་ཁེ་ཕན་འགལ་བ་ལས་རྒྱ་ཆེ་བ་མཚོན་དགོས།རེ་བ་ནི་ཙུང་ཐུང་ཐི་ལིང་ཕུའུ་དང་ཀྲུའུ་ཞི་ཞི་ཅིན་ཕིང་རྣམ་གཉིས་ཀྱིས་མི་འགྱང་བར་ཨ་ཀེན་ཐིན་གྱི་རྒྱལ་ཁབ་ཉི་ཤུའི་སྡེ་ཚོགས་ཀྱི་མཐོ་རིམ་གྲོས་ཚོགས་སྐབས་ཀྱི་མཇལ་འཕྲད་བདེ་བླག་ངང་སྤེལ་རྒྱུ་དེ་ཡིན།